American Dad!

American Dad! é unha serie de animación estadounidense para adolescentes e adultos. Foi creada por Seth MacFarlane (tamén creador de Family Guy), Mike Barker e Matt Weitzman para a canle FOX. Nos Estados Unidos, estreouse o 6 de febreiro de 2005.

Argumento
A historia céntrase na vida de Stan Smith, un axente da CIA que vive coa súa familia en Langley (Virxinia).

 Personaxes 
 Staniel "Stan" Smith é o protagonista da serie. É un pai de familia republicano, conservador e altamente paranoico e patriótico que traballa na CIA.
 Francine Smith é a muller de Stan. Manifesta unha personalidade submisa cara ao seu marido, que ás veces rompe bruscamente.
 Hayley Dreamsmasher Smith é a filla máis vella, de 18 anos. Ten un pensamento moi liberal e pacifista, que contrasta radicalmente coas ideas de seu pai.
 Steven Anita "Steve" Smith é o fillo máis novo, de 14 anos. No instituto relaciónase principalmente con Snot (o seu mellor amigo), Barry (un compañeiro obeso) e Toshi (un estudante xaponés). Representa o estereotipo de "nerd".
 Roger Smith é un alieníxena que lle salvou a vida a Stan na Área 51. En agradecemento, Stan permite que se esconda do goberno na súa casa. Ten un carácter violento e impulsivo, que reflicte disfrazándose de numerosos personaxes e creando mundos propios para cada un.
 Klaus Heißler é un peixe co cerebro dun esquiador olímpico da Alemaña Oriental.

 Elenco 
PersonaxeActor de dobraxeStan SmithSeth MacFarlaneFrancine SmithWendy SchaalHayley SmithRachael MacFarlaneSteve SmithScott GrimesRoger SmithSeth MacFarlaneKlaus HeißlerDee Bradley Baker

Categoría:Debuxos animados